# **Általános információk:**

**Tanterv:** Építészmérnöki osztatlan szak,

 Építészmérnöki mesterképzési szak

**Tantárgy neve: Középületek**

**Tantárgy kódja:** EPM226MNEM

**Szemeszter:** 8

**Kreditek száma:** 3

**A heti órák elosztása:** 2/0/0

**Értékelés:** vizsga (v)

**Előfeltételek: -**

Tantárgy felelős: Dr. habil. Katona Vilmos, egyetemi docens

 Iroda: 7624 Magyarország, Pécs, Boszorkány u. 2. B-334

 E-mail: katona.vilmos@mik.pte.hu

 Munkahelyi telefon: +36 72 503 650 / 23811

Oktatók: Dr. habil. Katona Vilmos, egyetemi docens

 Iroda: 7624 Magyarország, Pécs, Boszorkány u. 2. B-334

 E-mail: katona.vilmos@mik.pte.hu

 Munkahelyi telefon: +36 72 503 650 / 23811

## Tárgyleírás:

A Középületek tantárgy célja megismertetni a hallgatókat a különböző középülettípusok alapvető jellegzetességeivel, jellemző funkcionális rendszereivel, szerkesztésmódjukkal, tömegformálásukkal, szerkezeti rendszereik-kel, a városszerkezetre gyakorolt hatásaikkal. A kurzus betekintést ad a középülettípusok fejlődéstörténetének építészettörténeti vonatkozásaiba, az egyes tértípusok fejlődésének építészetelméleti értelmezésébe. A funkcionális csoportosítás valamint a kronologikus sorrendiség mellett különböző tematikus megközelítésben tárgyalja az egyes középületfajtákat, külön hangsúlyt fektetve a kortárs építészet legkorszerűbb és legaktuálisabb kérdéseire, kihívásaira. A kurzus esettanulmányok közös elemzésével, tanulmányozásával visz közelebb a középület-tervezés komplex folyamatának megértéséhez.

## Oktatás célja:

A félév célja, hogy a hallgatók megismerjék a kortárs építészet legfontosabb elméleteit, meghatározó tervezőit és épületeit. Értsék az emberek, az épített és a természeti környezet közötti kapcsolatokat, kölcsönhatásokat, ismerjék az épületek tervezésének elveit, lépéseit. Ismerjék a jellemző épületfajták funkcionális és társadalmi követelményeit, a különböző tervezési feladatok előkészítéséhez és tisztázásához szükséges elméleti megközelítéseket és módszereket. Fontos továbbá, hogy a hallgatók a történeti és kortárs épületek kontextuális elemzésén keresztül megértsék az építészmérnök társadalmon belüli szerepét.

## Tantárgy tartalma:

Az előadások során a hallgatók megismerik az alábbi korszakok és elméleti toposzok kiemelkedő középületeit, tervezőit és tervezésmódszertanát: Bauhaus-módszer és avantgárd korszellem. A másik modern, korszerűség, természet és identitás. A CIAM korszakai. A nemzetközi stílustól a Team 10 fellépéséig. Plaszticizmus és modernista kánon. Párhuzamos kritikák, posztmodern irányzatok és kritikai modernizmus. Az öncélú jel. Dekonstrukció, folding, topográfia. A hely szerepe a kortárs építészetben. Genius loci, tektonika, (kritikai) regionalizmus. Napjaink nemzetközi építészsztárjai. (Ki)útkeresés, posztkritika, blob, regeneratív építészet.

## Számonkérés és értékelés menete:

A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem Tanulmányi és Vizsgaszabályzata (TVSZ) az irányadó.

A félév értékelése három részből áll. A hallgatók az előadásokon diszkurzív jelleggel vesznek részt. A szorgalmi időszak végéig a hallgatók egyénenként a kortárs építészet egy választott epizódját kézi vagy gépi technikával rajzolt A/2-es tabló készítésével dolgozzák fel, amelyre külön osztályzatot kapnak (30%). Ezt írásbeli vizsga követi, amely az előadások elméleti anyagát kéri számon (70%). A vizsga személyes vagy online a Microsoft Office 365 Teams értekezlet felületén. A vizsgán nincsenek tételek, a vizsgáztató az órákon leadott anyagot kéri számon a megjelölt tematikának megfelelően, amelynek kreatív feldolgozása a hallgató feladata. A két jegy (rajzos feladat és vizsga) százalékokban meghatározott súlyozott átlagából adódik a féléves osztályzat. A félév elismeréséhez mindkét rész teljesítése szükséges. A vizsga kiváltására és megajánlott jegy szerzésére nincs lehetőség.

## Követelmények a szorgalmi időszakban:

Az előadásokon való részvétel kötelező. Az elméleti foglalkozások legalább 70%-án való igazolt jelenlét a félév aláírásának feltétele. A szorgalmi időszak végéig a hallgatók kortárs építészet egy választott epizódját kézzel rajzolt A/2-es tabló (420×594 mm) készítésével dolgozzák fel. A tablókat elektronikus úton kell feltölteni 1200 dpi felbontású JPEG formátumban a Microsoft Office 365 Teams tantárgyi csoportjának Files mappájába. A tablón és a file nevében szerepeljen a hallgató neve, neptun kódja és a tárgy címe ebben a sorrendben. A rajzok leadásának határideje a szorgalmi időszak 15. hetének utolsó előadása. A feladat leadásának pótlására nincs lehetőség. A leadandó munkával kapcsolatban az utolsó előtti foglalkozás idején az oktató konzultációs lehetőséget biztosít. A korábbi félévekben készített rajzfeladatok nem fogadhatók el.

**Féléves teljesítmény értékelése:**

|  |  |
| --- | --- |
| **Érdemjegy** | **Teljesítmény százalékban**  |
| jeles (5) | 85%-tól  |
| jó (4) | 70%-tól |
| közepes (3) | 55%-tól |
| elégséges (2) | 40%-tól |
| elégtelen (1) | 40% alatt |

## Kötelező irodalom:

Frampton, Kenneth (2009): *A modern építészet kritikai története*. Terc, Budapest.

Kerékgyártó Béla (2000): *A mérhető és a mérhetetlen. Építészeti írások a huszadik századból*. Typotex, Budapest.

## Ajánlott irodalom:

Bonta János (2002): *Modern építészet 1911-2000*. Terc, Budapest.

Cságoly Ferenc (2004): *Középületek*. Terc, Budapest.

Droste, Magdalena (2003): *Bauhaus 1919-1933*. Taschen/Vince, Budapest.

Forgács Éva (2010): *Bauhaus*. Jelenkor Kiadó, Budapest.

Kaszás Károly (2015): *Kortárs finn építészet*. Terc, Budapest.

Janáky István (1999): *A hely*. Műszaki Kiadó, Budapest.

Katona Vilmos, szerk. (2021): *Szimmetria az építészetben*. Terc, Budapest.

Lamers, Emiel (2012): *Kortárs építészet Magyarországon*. *21 épület a 21. századból*. Terc, Budapest.

Le Corbusier (1981): *Új építészet felé*. Corvina, Budapest.

Lukovich, Tamás (2016): *Lenyűgöző labirintus – Az építészetelmélet világa*. Terc, Budapest.

Neufert, Ernst (1999): *Építés- és tervezéstan*. Dialóg Campus, Budapest/Pécs.

Pevsner, Nikolaus (1977): *A modern formatervezés úttörői*. Gondolat, Budapest.

Szentkirályi Zoltán (2004): *Az építészet világtörténete*. Terc, Budapest.

Szentkirályi Zoltán (2006): *Válogatott építészettörténeti és elméleti tanulmányok*. Terc, Budapest.

Szentkirályi Zoltán – Détshy Mihály (1986): *Az építészet rövid története*. Műszaki Könyvkiadó, Budapest.

Vámossy Ferenc (2002): *Az építészet története. A Modern Mozgalom és a későmodern*. Nemzeti Tankönyvkiadó, Budapest.

Vámossy Ferenc (2015): *A 20. század magyar építészete. Örökségünk értékei 1902–2002*. Tarsoly Kiadó, Budapest.

Vukoszávlyev Zorán – Szentirmai Tamás (2011): *Kortárs portugál építészet*. Terc, Budapest.

Szakmai folyóiratok: *Metszet*, *Régi-Új Magyar Építőművészet*, *Octogon*, *El Croquis*, *U+A*, *JA*, *Domus*, *Abita-re*, *Architectural review*, *A40, Hauser, Detail*.

Az előadó által összeállított jegyzet és az előadó publikációi: <https://medbiotech.academia.edu/VilmosKatonaPhD>

## Metodika és szempontrendszer:

A tantárgy folyamatos kommunikáción alapszik az oktatók és a hallgatók között az előadások során. Elvárás az aktív részvétel az elméleti előadásokon. Cél az egyéni kérdésfeltevés, és az önálló gondolkodás képességének fejlesztése. Önálló munka a féléves feladat kidolgozása során. A prezentációk grafikai kvalitása minta a tablók elkészítéséhez, amelyeknél a tartalmi relevancián túl értékelési szempont a rajzok grafikai minősége, a vizuális kommunikáció és a lexikális ismeretanyag átadásának egysége.

## Program heti bontásban:

|  |  |  |  |
| --- | --- | --- | --- |
| **Hét** | **Tevékenység** | **Téma** | **Tananyag** |
| 1 | elméleti előadás (ea) | A Bauhaus tervezésmódszertana | <https://youtu.be/uvhB9d2NWwU>  |
| 2 | ea | Plaszticizmus és modernista kánon | <https://youtu.be/Kg0C1eut2gc>  |
| 3 | ea | Középületek a nemzetközi stílus jegyében | <https://youtu.be/7Y5HHTa-qJ8>  |
| 4 | ea | Posztmodern az Egyesült Államokban | <https://youtu.be/_Raz_PBKZz0>  |
| 5 | ea | Posztmodern irányzatok Európában és a kritikai modernizmus | <https://youtu.be/FZQDQYQWlYQ>  |
| 6 | ea | A hely szerepe: genius loci, tektonika, (kritikai) regionalizmus | <https://youtu.be/2Q2-aXEfPhg>  |
| 7 | ea | Az öncélú jel: a dekonstrukció | <https://youtu.be/TK7X5xrcCHY>  |
| 8 | ea | A folding és a topográfia útvesztői | <https://youtu.be/1KAVvFPbBvE>  |
| 9 | szünet | Húsvét | - |
| 10 | szünet | Pollack Expó | - |
| 11 | ea | Napjaink nemzetközi építészsztárjai és munkamódszerei  | <https://youtu.be/_AXY6-XpYSY>  |
| 12 | ea | Napjaink nemzetközi építészsztárjai és munkamódszerei  | <https://youtu.be/3HJaiuPWKFw>  |
| 13 | ea | (Ki)útkeresés: Posztkritika és BLOb | <https://youtu.be/lAi6Qlsiv2c>  |
| 14 | konzultáció | Előkészület a féléves zárófeladat leadására  | - |
| 15 | ea + feladat leadása | (Ki)útkeresés: Regeneratív építészet, pályázatok | <https://youtu.be/pWBVLvEuO8c>  |

A tantárgyi program részleteiben történő változtatás jogát a félév során fenntartjuk, melyről a hallgatókat minden esetben idejében tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.